क्या बातें करना है, इस बारे में जानना अपन पर्सनालिटी डेवलप करें उचित रूप से बर्ताव करें
जब आप अपनी पसंद की लड़की से बात करते हैं, तो अपना सारा ध्यान उसे स्पेशल महसूस कराने में लगाएँ। हर किसी को अच्छा लगता है, कि आप उन में रूचि ले रहे हैं, तो यह लड़की भी कुछ अलग नहीं है। उसे दर्शाएं कि आप को उस की परवाह है और देखिएगा इस के परिणाम स्वरूप वह भी आप को पसंद करने लगेगी।   चीज़ों के बारे में उस के विचारों को पूछें, फिर भले ही यह कितना ही मजाकिया क्यों ना हो। उदाहरण के लिए: जैसे मान लें कि आप ने एक ऐसी शर्ट पहनी हुई है, जिसे आप के दोस्त पसंद नहीं कर रहे हैं, तो इस पर उस के विचारों को जानने की कोशिश करें। उसे कहें, कि वह ही इस की निर्णायक है। ऐसा कहकर आप उसे हँसने पर मजबूर कर देंगे। उस के द्वारा की जा रही बातों पर ध्यान दें, ताकि आप उस से सवाल कर सकें। उदाहरण के लिए, यदि वह राक क्लाइंबिंग की बात करती है, तो उस से पूछें, कि वह कब से राक क्लाइंबिंग कर रही है, उसे इस में क्या अच्छा लगता है। लोगों को अपने बारे में बातें करना अच्छा लगता है, तो अपनी कोई कहानी सुनना शुरू करने से पहले, उस से सवाल करें कि उसे और क्या अच्छा लगता है। आजकल के लोगों में यह कला (किसी बात को सच में सुनना) बिल्कुल भी नहीं देखने मिलती। असल में सुनना में, किसी के द्वारा बोली गई बातों को ग्रहण कर के उस पर विचार करना, ना कि आगे क्या बोलना है, पर ध्यान लगाना शामिल है।   उदाहरण के लिए: बातचीत करते समय भले ही आप एक शोर-शराबे वाली पार्टी में हैं, लेकिन अपनी आँखों का संपर्क बनाए रखें, सवाल करें और यदि आप को कहीं कुछ समझ नही आ रहा है, तो उस से सफाई देने का कहें। (आप इस शोरगुल को एक बहाना बना कर ऐसा भी बोल सकते हैं: "माफ़ कीजिए, यहाँ पर बहुत शोर है। क्या आप दोबारा अपनी बात बोलेंगी?") जब आप उस से बात कर रहे हों, तो कुलबुलाहट में, आसपास मौजूद चीज़ों को ना देखने लगें, या फिर अपने फ़ोन को ही ना देखते रहें। ऐसा कर के उसे ऐसा लगेगा कि आप को उस की बातों की कोई परवाह नहीं है। हँसना, किसी के भी साथ अच्छे संबंध बनाने का एक तरीका है। ऐसा बिल्कुल नहीं है, कि आप को हर समय बस मुस्कुराते ही रहना चाहिए। इस सब का बस यही मतलब है, कि आप उसे हँसाते हैं और उस से कुछ मजाकिया बातें कर रहे हैं। हालाँकि कुछ लोगों का सेंस ऑफ ह्यूमर बहुत ही अलग होता है, तो हो सकता है, कि उसे आप की बातों पर हँसी ना आ रही हो, तो बस असफल होने के लिए भी तैयार रहें।   कभी-कभी खुद का भी मज़ाक बनाएँ। आप को एक बहुत लंबा भाषण देने की ज़रूरत नहीं है (इस से आप ज़रा से कम आत्म-विश्वासी भी नज़र आते है), लेकिन अपने बारे बहुत थोडा सा मज़ाक करने से, आप उस के सामने ज़रा से मजाकिया साबित हो जाएँगे। उदाहरण के लिए, उसे बताएँ कि किस तरह आप ने किसी विचार में खो कर पानी की बॉटल अपने ऊपर उल्टी कर दी थी, या फिर किसी बार आप किसी ग़लत क्लास में चले गए थे। कुछ मजेदार बात सामने लाएँ, जो आप ने उस दिन (या एक हफ्ते के अंदर) कहीं पर देखी हों। यह कुछ भी हो सकता है, कुछ बहुत साधारण सा बस लेकिन मजेदार होना चाहिए। उदाहरण के लिए उस से पूछें कि क्या उस ने कभी किसी बच्चे की तरह एक छोटे से झूले को झूला है और फिर अपनी किसी ऐसी ही कहानी की शुरुआत कर दें, जिस में आप ने ऐसे ही झूले पर झूला हो। फ्लर्टिंग करना कभी-कभी अच्छा होता है, और कभी-कभी ख़तरनाक, तो इसे करते वक़्त ज़रा सी सावधानी रखें। जैसे कि हर कोई अलग तरह का होता है, तो आप को उस से फ्लर्टिंग कैसे करना है, ये आप को सोचना होगा। ह्यूमर और आँखों का संपर्क भी एक तरह की फ्लर्टिंग ही है, जो उचित भी है, लेकिन आप चाहें तो और भी तरह की फ्लर्टिंग का उपयोग कर सकते हैं।   यदि आप अच्छे से फ्लर्ट करना नहीं जानते हैं, तो ध्यान रखें, ज़बरदस्ती में कुछ भी ना करना शुरू कर दें। आप उस से बात करते वक़्त अपना ध्यान वहीं पर रखें। उस से बात करते वक़्त, आँखों का संपर्क और ह्यूमर का प्रयोग करें। टेक्स्ट के ज़रिए फ्लर्टिंग करें, यह बहुत अच्छी साबित हो सकती है। इन टेक्स्ट को बहुत छोटा ही रखें और कभी-कभी सिर्फ़ एक पिक्चर ही हज़ारों शब्द बयाँ कर देती है (ध्यान रहे कि आप कोई फनी पिक्चर भेज रहे हैं, लेकिन कभी भी कुछ स्पष्ट करने वाली पिक्चर, तब तक बिल्कुल नहीं भेजें, जब तक वह खुद ही कुछ नहीं बता देती!)। यदि टेक्स्ट करने का कोई कारण हो, तो यह आप के लिए और भी अच्छा होगा। आप कुछ ऐसा लिख सकते हैं, कि मैने इसे देखा, और बस तुम्हारा ख्याल आया (फिर पिक्चर भेज दें)।  दिलचस्पी दिखाने का और फ्लर्टिंग करने एक तरीका यह भी है, कि आप उस की सच्ची तारीफ करें। ऐसा कुछ भी ना कहें, कि "तुम इस दुनिया की सब से खूबसूरत लड़की हो" (ऐसे वाक्य आप की गंभीरता को नहीं प्रकट कर पाते)। इस के बजाय कुछ ऐसा कहें, "क्या तुम्हें पता है, कि तुम्हारा स्वेटर, तुम्हारी आँखों से कितना मेल खा रहा है? यह एक बहुत प्यारा कलर है।" और आख़िर में, अपनी पसंद की लड़की के आसपास बर्ताव करने का यही एक अच्छा तरीका है, कि आप उस के सामने अपनी भावनाएँ व्यक्त कर दें। उसे बताएँ, कि आप कैसा महसूस करते हैं। वरना शायद उसे कभी कुछ पता ही नहीं चल पाएगा। उसे शायद आप की भावनाएँ जान कर थोड़ा अजीब ज़रूर लगेगा (लेकिन यह एक बहुत साहस भरा काम भी है!)।   इसे हर किसी के सामने जाहिर ना करें। बल्कि अपनी भावनाएँ बताने के लिए, एक अच्छे समय और अच्छी जगह का चयन करें। और फिर कुछ ऐसा कहें " मैं तुम्हें सच में बहुत पसंद करता हूँ, और मैं जानना चाहता हूँ, क्या तुम कभी मेरे साथ डेट पर चलना चाहोगी।" इसे फ़ोन पर तो कभी भी ना कहें, क्योंकि इस तरह से आप अपनी भावनाएँ अच्छे व्यक्त नहीं कर पाएँगे, और ज़्यादातर लड़कियाँ इस तरह से लड़कों को डरपोक समझने लगती हैं। उस के निर्णय का सम्मान करें, फिर भले ही वह "ना" बोल दे, तब भी। हाँ किसी के मुँह से अपने लिए ना सुन कर दर्द तो होता है, लेकिन बस एक बात याद रखें, कि उस ने आप को नहीं आप के प्रस्ताव को ठुकराया है (शायद उसे आप पसंद ना हों, या फिर उस का पहले से ही कोई बॉयफ़्रेंड रहा हो)। आप चाहें तो उस से कारण पूछ सकते हैं, लेकिन यदि वह इस के जवाब मैं, "क्योंकि मुझे आप में दिलचस्पी नहीं है" कहे, तो फिर इस से आगे कोई भी बात ना करें। यदि वह "हाँ" बोलती है, तो फिर आप अपनी पहली डेट की योजना बनाना शुरू कर सकते हैं। फिर भले यह रिश्ता आगे चले या ना चले, लेकिन आप को अपने साहस और उस के प्रति दर्शाए हुए सम्मान से तसल्ली तो होगी। आत्म-विश्वास हर इंसान में पाया जाने वाला सब से आकर्षक गुण हैं। आप को ऋतिक रोशन के जितना सेक्सी बनने की ज़रूरत भी नहीं है। लेकिन जैसे भी हैं बस खुद पर विश्वास करें। यदि आप को लगता है कि वह लडकी इसे पसंद करने वाली है, तो वह इसे जरुर पसंद करेगी।  आप में सेल्फ-कॉंफिडेंट डेवलप होने में कुछ समय और थोड़ा ज़्यादा प्रयास लगेगा, विशेष तौर पर जब आप सब से निचले स्तर से शुरुआत कर रहे हैं। भले ही आप खुद पर विश्वास ना करते हों, लेकिन फिर भी ऐसा दिखाने की कोशिश करें। झूठा विश्वास, आप के दिमाग़ को आप पर भरोसा करना सिखाने में सहायता करेगा!  एकदम सीधा खड़े होकर चलें। और बैठते वक़्त अपने पैरों को क्रॉस कर के बैठें। अपनी बाँहों को क्रॉस करने से बचें या बात करते वक़्त लोगों से ऑय-कांटेक्ट बनाना ना भूलें। यदि आप अपने हाथों को अपनी छाती के सामने क्रॉस करते हैं, और नजरों से सम्पर्क हटा लेते हैं, तो ये दोनों ही बहुत आक्रामक मुद्राएँ हैं। उस के अलावा अन्य किसी भी जगह की ओर अपना झुकाव ना रखें। खुद पर विश्वास रखना, सेल्फ-कॉंफिडेंस के निर्माण का एक अहम भाग है। खुद को किसी और की तरह बनने के लिए बदलना, कोई मदद नहीं करेगा। वह भी इसे देख पाएगी, कि आप खुद को लेकर आश्वस्त ही नहीं हैं और अपने आप से झूठ बोल रहे हैं।   जो भी बातें आप को अनोखा और दिलचस्प बनाती हैं, उन सभी को दर्शाएं। आप को पॉकेट प्रोटेक्टर पहन कर चलने की ज़रूरत नहीं है (क्या लोग ऐसा करते हैं?), लेकिन आप को कंप्यूटर के प्रति अपनी रूचि को भी छिपाने की ज़रूरत नहीं है। वह आप को स्वीकार करेगी, लेकिन यदि वह नहीं करती है, तो वो आप के लायक ही नहीं है! किसी और की तरह बनने की कोशिश ना करें, विशेष रूप से, तब जब आप उस व्यक्ति की तरह बनने का प्रयास कर रहे हैं, जिसे वह पसंद करती है। यदि वह आप के असली रूप से खुश नहीं है, तो फिर वह लड़की किसी भी तरह से आप के लायक नहीं है। जब आप गंदे बालों और गंदे कपड़ों के साथ में किसी भी लड़की के पास जाते हैं, तो ऐसे में उस का आकर्षित हो पाना लगभग असंभव ही है। हफ्ते में ज़्यादा से ज़्यादा बार साबुन से नहाने की कोशिश करें। अच्छी तरह से धुले हुए, कपड़े पहनें। जीन्स और ट्राउज़र्स को, जब तक कि ये बहुत ज़्यादा गंदे नहीं हो जाते, तब तक बार-बार इस्तेमाल करना ठीक है, लेकिन अपनी टी-शर्ट को हर दिन बदलने का प्रयास करें।   आफ्टर सेव या कोलोन (Cologne) का उपयोग करते वक़्त ज़रा सावधान रहें। बहुत ज़रा सा भी, बहुत लंबे समय तक टिका रहता है! आप भी अपनी पसंद की लड़की के सामने कोलोन की दुकान बन कर नहीं जाना चाहेंगे। ज़रूरी हो तो इस का बहुत कम ही इस्तेमाल करें। कोई भी डियो लेते वक़्त इस की महक को अच्छे से परख लें, ताकि आप को यह पता चल जाए, कि यह किस तरह से महकने वाला है। आप को उस के सामने बहुत ज़्यादा महक साथ लेकर जाने की ज़रूरत नहीं है, लेकिन डियो की बहुत ज़रा सी मात्रा ही काफ़ी है। एक और बहुत ज़रूरी बात, जो आप को याद रखने की ज़रूरत है, वो है, अपनी ज़िंदगी को खुल के जीना। 24 घंटे में हर वक़्त सिर्फ़ इसी लड़की पर अपना ध्यान केंद्रित ना रखें। इस तरह से आप को कोई पुरस्कार भी नहीं मिलने वाला। बल्कि, यदि आप इस की ओर हद से ज़्यादा ध्यान देंगे, तो उसे आप में और भी कम दिलचस्पी लगने लगेगी।   अपनी खुद की रुचियों को धारण करें। यदि आप फुटबॉल खेलना पसंद करते हैं, तो एक टीम में शामिल हो जाएँ और फिर गेम खेलना शुरू कर दें। यदि आप चाहें, तो उसे अपना खेल देखने (यदि आप को खुद पर इतना विश्वास हो, तो) को भी बुला सकते हैं। इस का मतलब यह है, कि आप के भी अपने दोस्त हैं, जिन के साथ रहकर आप को अच्छा लगता है। सिर्फ़ उसी के सामने कोई काम करने के बजाय अपने दोस्तों के साथ भी कुछ चीज़ें करें। इस का यह मतलब बिल्कुल भी नहीं है, कि आप उसे पूरी तरह से अनदेखा करते जाएँ। बेशक बिल्कुल ना करें। जब कभी भी आप उसे अपने आसपास देखें (फिर भले किसी फंक्शन में हो या फिर कॉलेज में) तो उस से सवाल करें, कि वह क्या करने जा रही है और इस के साथ ही आप क्या करने वाले हैं या क्या कर रहे हैं, वो भी दर्शाएँ (जैसे खुद को एक नई भाषा सिखाना, रॉक क्लाइम्बिंग पर जा रहे थे)। ज़्यादातर लड़कों को यही सिखाया जाता है, कि उन्हें औरतों के साथ सम्मान से पेश आने की ज़रूरत नहीं है। आप भी इन लोगों जैसे ना बनें। सम्मानजनक बनने का मतलब यह बिल्कुल नहीं है, कि आप किसी के चमचे बन जाएँ और उस की हर बात को स्वीकार करना शुरू कर दें, बल्कि उस लड़की के साथ भी ठीक उसी तरह का व्यवहार करें, जैसा आप अपने साथ होना पसंद करते हैं।   सम्मान दिखाने का एक अच्छा तरीका यह भी है, कि उस के रुकने का बोलते ही रुक जाएँ। उदाहरण के लिए, यदि आप उसे गुदगुदी कर रहे हैं, और वह आप से रुकने को बोलती है, तो फिर भले ही वह आप के साथ मज़ाक कर रही हो, लेकिन फिर भी रुक जाएँ। यदि वह मज़ाक कर रही होगी, तो आप को ज़रूर बता देगी और फिर आप दोबारा इस की शुरुआत कर सकते हैं। उस के ना कहने पर रुक जाना, आप की उस के प्रति सम्मान की भावना को प्रदर्शित करेगा और दर्शाएगा कि आप उस की कितनी परवाह करते हैं। अन्य लोगों को भी सम्मान दें। अपने एक्स गर्लफ़्रेंड के बारे में बिल्कुल भी बात ना करें और ना ही ग़लत भाषा का इस्तेमाल करें। किसी भी लड़की का अपमान बिलकुल ना करें, ना ही उस के लिए किसी भी तरह की गलत भाषा का इस्तेमाल करें। इस तरह से आप बेहद अशिष्ट और बेवकूफ इंसान की तरह उस के सामने उभर कर आएँगे। यद्यपि बहुत सारे लोगों को लगता है, कि लड़कियों की बॉडी लेंग्वेज को समझ पाना बहुत ही कठिन काम है, लेकिन यह इतना भी ज़्यादा कठिन नहीं है। ज़रा इस बात पर ध्यान दें, कि जब आप की बहन आप से नाराज़ रहती है, तो आप को समझ आ जाता है या फिर आप की महिला मित्र आप को अनदेखा करने की कोशिश करती है, तो भी आप समझ जाते हैं। तो फिर यह लड़की भी इन बाकी लड़कियों की तरह ही होती है, इन से कुछ अलग नहीं, फिर इसे समझ पाना इतना कठिन कैसे?  यदि वह अपना ज़्यादा से ज़्यादा समय आप के साथ आँखों का संपर्क बनाने में लगा देती है, या फिर आप को एक बहुत ही छोटा और एक शब्द का जवाब देती है, तो या तो वह आप के आसपास नहीं रहना चाहती या फिर आप से दुखी है। एक ऐसी लड़की, जो आप के आसपास रहना चाहती है, वो इसे जाहिर करने से नहीं घबराएगी। वह आप की तरफ मुडेगी। वह आप की आँखों से संपर्क बनाएगी और आप के द्वारा बोली गई बातों पर हँसेगी। यहाँ तक कि वह आप को स्पर्श भी करेगी (जैसे कंधों पर हाथ रखना, या बाँहों को छूना)। आप जिस लड़की में दिलचस्पी ले रहे हैं, उस के साथ आँखों का संपर्क बनाना भी फ्लर्ट करने का एक रास्ता है। आप ऐसा तब भी कर सकते हैं, जब आप उस के साथ किसी जगह पर बैठे हैं।  आप ऐसा अलग-अलग तरीकों से भी कर सकते हैं। ऐसा करने का एक तरीका यह भी है, कि जब कभी भी वह आप के साथ मौजूद हो, तो उस की ओर देखें और जब वह आप की तरफ़ देखे, तो उस से नज़रें मिलाएँ। जब कभी भी आप दोनों एक साथ बात कर रहे हों, तो उस की आँखों से संबंध जोड़ें। यदि आप किसी की भी आँखों में इतनी गहराई से देखेंगे, तो उस के मन में कोई ना कोई हलचल तो ज़रूर होगी। जब भी आप उस की ओर देखें तो मुस्कुराएँ, विशेष रूप से तब जब आप उस की आँखों से संपर्क बना रहे हों। एक हल्की सी मुस्कान, बहुत ज़ोर-ज़ोर से हँसने से कहीं ज़्यादा बेहतर है। एक लड़की के दोस्त, उस के लिए बहुत मायने रखते हैं। वह अपने दोस्तों की बातें सुनती है, फिर भले ही वह इन्हें मानती हो या ना हो। यदि वह आप को पसंद ना करती हो, तो भी वह इन लोगों की बातें सुनकर आप की ओर ज़रा सा ध्यान ज़रूर देगी। उसे खुश करने के लिए सुनिश्चित कर लें, कि उस के दोस्त भी आप को पसंद करते हों।   उन की मनपसंद चीज़ों को जानें, और इन के बारे में सवाल करें। उदाहरण के लिए, यदि उस के मित्रों को टीवी शो से संबंधित ज्ञान है, तो उन से टीवी से संबंधित कोई सवाल करें (शो के बारे में ऐसा क्या है, जो उन्हें पसंद है, मनपसंद पात्र, मनपसंद एपिसोड आदि या फिर ऐसा क्या है, जिसे देखकर उन्हें गुस्सा आता है)। यदि आप उस लड़की से बात कर रहे हैं और उस के दोस्त भी वहीं पर मौजूद हैं, तो उन्हें भी अपनी बातों में शामिल करें। आप चाहे जो भी करें, बस उस के दोस्तों को ऐसा महसूस ना होने दें, कि आप उन्हें अनदेखा कर रहे हैं। उस के दोस्तों से फ्लर्ट ना करें। आप उस के सामने एक ऐसे खिलाड़ी की तरह भी अपनी छवि नहीं बनाना चाहेंगे, जो हर किसी से फ्लर्ट करता है। यदि आप उस की सारी सहेलियों के साथ भी फ़्लर्ट करेंगे, तो आप के पसंद की यह लड़की ऐसा कभी भी नहीं सोच पाएगी कि आप उसे पसंद करते हैं।
उस से सवाल करें: सुनें: उसे हँसाएँ: उस के साथ फ्लर्ट करें: आप कैसा महसूस करते हैं, उसे बताएँ: सेल्फ-कॉंफिडेंट डेवलप करें: आप जो हैं वही रहें: अपनी साफ-सफाई का ध्यान रखें: अपनी जिंदगी जिएँ: सम्मानजनक बनें: उस की बॉडी लेंग्वेज को समझें: ऑय-कांटेक्ट बनाएँ: उस के दोस्तों को अनदेखा ना करें:
https://www.wikihow.com/Act-Around-the-Girl-You-Like https://www.wikihow.com/Act-Around-the-Girl-You-Like https://www.wikihow.com/Act-Around-the-Girl-You-Like
Knowing What to Talk About Building Your Personality Acting Appropriately